CELEX: 62014CN0070
Language: lt
Date: 2014-02-10 00:00:00
Title: Byla C-70/14: 2014 m. vasario 10 d. Tribunal Administrativo e Fiscal de Viseu (Portugalija) pateiktas prašymas priimti prejudicinį sprendimą byloje Agrocaramulo – Empreendimentos Agropecuários do Caramulo SA prieš Instituto de Financiamento da Agricultura e Pescas, IP (IFAP)

5.5.2014   
            
            
               LT
            
            
               Europos Sąjungos oficialusis leidinys
            
            
               C 135/23
            
         2014 m. vasario 10 d.Tribunal Administrativo e Fiscal de Viseu (Portugalija) pateiktas prašymas priimti prejudicinį sprendimą byloje Agrocaramulo – Empreendimentos Agropecuários do Caramulo SA prieš Instituto de Financiamento da Agricultura e Pescas, IP (IFAP)
   
   (Byla C-70/14)
   2014/C 135/27
   Proceso kalba: portugalų
   
      Prašymą priimti prejudicinį sprendimą pateikęs teismas
   
   
      Tribunal Administrativo e Fiscal de Viseu
   
   
      Šalys pagrindinėje byloje
   
   
      Pareiškėja: Agrocaramulo – Empreendimentos Agropecuários do Caramulo SA
   
      Atsakovė: Instituto de Financiamento da Agricultura e Pescas, IP (IFAP)
   
      Prejudiciniai klausimai
   
   Ar atsižvelgiant į tai, kad Ministério da Agricultura, do Desenvolvimento Rural e das Pescas, IFAP – Instituto de Financiamento de Agricultura e Pescas, IP nusprendė, kad „eksporto grąžinamosios išmokos gali būti skiriamos tik už prekes, kurios priskiriamos:
   
               —
            
            
               eksporto grąžinamųjų išmokų nomenklatūros kodui 0207 12 10 9900, kuriame klasifikuojami vadinamieji „70 % viščiukai“ be visiškai sukaulėjusių krūtinkaulio plongalių, šlaunikaulių ir blauzdikaulių, arba
            
         
               —
            
            
               eksporto grąžinamųjų išmokų nomenklatūros kodui 0207 12 90 9190, kuriame klasifikuojami vadinamieji „65 % viščiukai“ be visiškai sukaulėjusių krūtinkaulio plongalių, šlaunikaulių ir blauzdikaulių“ ir į tai, kad įmonė faktiškai eksportavo išbrokuotas vištas (vištos dedeklės, paskerstos pasibaigus kiaušinių dėjimo laikotarpiui, kai jų skeletas jau visiškai sukaulėjęs), galima teigti, kad prekė „išbrokuotos vištos“ gali būti priskirta prekių grupei „kitos“, su prekių kodais 0207 12 10 9900 ir 0207 12 90 9190, kurie nurodyti Reglamento (EEB) Nr. 3846/87 (1), iš dalies pakeisto 2002 m. gruodžio 13 d. Komisijos reglamentu (EB) Nr. 2319/2002 (2), 2003 m. gruodžio 5 d. Komisijos reglamentu (EB) Nr. 2180/2003 (3), 2004 m. gruodžio 10 d. Komisijos reglamentu (EB) Nr. 2199/2004 (4) ir 2005 m. gruodžio 15 d. Komisijos reglamentu (EB) Nr. 2091/2005 (5), kuriais paskelbta Žemės ūkio produktų, už kuriuos skiriamos eksporto grąžinamosios išmokos, atitinkamai 2003, 2004, 2005 ir 2006 m. nomenklatūra, I priede?
            
         
      (1)  1987 m. gruodžio 17 d. Komisijos reglamentas (EEB) Nr. 3846/87, nustatantis žemės ūkio produktų, kuriems skiriamos eksporto grąžinamosios išmokos, nomenklatūrą (OL L 366, p. 1; 2004 m. specialusis leidimas lietuvių k., 3 sk., 7 t., p. 325).
   
      (2)  OL L 325, p. 35.
   
      (3)  OL L 335, p. 1; 2004 m. specialusis leidimas lietuvių k., 3 sk., 41 t., p. 440.
   
      (4)  OL L 380, p. 1.
   
      (5)  OL L 343, p. 1.